CELEX: 62021CN0820
Language: da
Date: 2021-12-28 00:00:00
Title: Sag C-820/21: Anmodning om præjudiciel afgørelse indgivet af Admnistrativen sad Sofia-grad (Bulgarien) den 28. december 2021 — »Vinal« AD mod Direktor na Agentsia »Mitnitsi«

28.3.2022   
            
            
               DA
            
            
               Den Europæiske Unions Tidende
            
            
               C 138/15
            
         
      Anmodning om præjudiciel afgørelse indgivet af Admnistrativen sad Sofia-grad (Bulgarien) den 28. december 2021 — »Vinal« AD mod Direktor na Agentsia »Mitnitsi«
      (Sag C-820/21)
      (2022/C 138/17)
      Processprog: bulgarsk
      
         Den forelæggende ret
      
      Admnistrativen sad Sofia-grad
      
         Parter i hovedsagen
      
      
         Sagsøger:»Vinal« AD
      
         Sagsøgt: Direktor na Agentsia »Mitnitsi«
      
         Præjudicielle spørgsmål
      
      Hvorledes skal artikel 16, stk. 1, i direktiv 2008/118/EF (1) fortolkes for så vidt angår den del, hvori det bestemmes, at bevillingen er omfattet af de betingelser, som myndighederne har ret til at fastsætte for at hindre enhver form for unddragelse og misbrug, (og) hvorledes skal indholdet af disse betingelser udformes, således at formålene om at hindre enhver form for unddragelse og misbrug opfyldes?
      Hvorledes skal forbuddet mod diskriminering som omhandlet i tiende betragtning til direktiv 2008/118/EF fortolkes?
      Hvorledes skal de anførte bestemmelser fortolkes, og skal de fortolkes således, at de ikke er til hinder for en national lovgivning såsom artikel 53, stk. 1, nr. 3, sammenholdt med artikel 47, stk. 1, nr. 5, i lov om punktafgifter og afgiftsoplag, hvis denne lovgivning ud over en sanktion, som allerede er blevet pålagt for den samme handling, fastsætter en obligatorisk inddragelse af bevillingen med virkning fremover, idet denne inddragelse sker uden varsel og er tidsmæssigt ubegrænset?
      
         (1)  Rådets direktiv 2008/118/EF af 16.12.2008 om den generelle ordning for punktafgifter og om ophævelse af direktiv 92/12/EØF (EUT 2009, L 9, s. 12).